יבגני זיניצ'ב

יבגני ניקולאייביץ' זיניצ'ב (ברוסית: Евге́ний Никола́евич Зи́ничев;‏ 18 באוגוסט 1966, לנינגרד – 8 בספטמבר 2021, שמורת פוטוראנסקי, מחוז קרסנויארסק) היה מדינאי ואיש שירותי הביטחון הרוסיים. כיהן כשר לענייני הגנה אזרחית, מקרי חירום וחיסול השלכות של אסונות טבע החל מ-18 במאי 2018 ועד מותו. היה חבר מועצת הביטחון של הפדרציה הרוסית וכיהן כסגן מנהל שירות הביטחון הפדרלי של רוסיה (7 באוקטובר 2016 – 18 במאי 2018) וממלא מקום מושל מחוז קלינינגרד (28 ביולי – 6 באוקטובר 2016). נולד ב-18 באוגוסט 1966 בלנינגרד. בשנים 1984–1986, לאחר שסיים את לימודיו בתיכון, שירת בצי הצפוני. הוא סיים את לימודיו במכון לעסקים ומשפטים של סנקט פטרבורג, מהפקולטות לכלכלה, פיננסים ואשראי. משנת 1987 עד 1991 שירת בק.ג.ב., היה חבר המפלגה הקומוניסטית. הוא עבד במטה שירות הביטחון הפדרלי של רוסיה, והתקדם מקצין מבצעי לראש מחלקה אזורית. מאז 1991 שירת בשירות הביטחון הפדרלי של הפדרציה הרוסית. בשנים 2006–2015, עבד כמאבטח בשירות שירות הביטחון של נשיא הפדרציה הרוסית, כשליווה את הנשיא וראש ממשלת הפדרציה הרוסית (בשנים 2008–2012) ולדימיר פוטין בנסיעותיו. בתצלומי הארכיון של ITAR-TASS מתקופה זו, הוא צוין כ"איש שירות האבטחה הפדרלי" או "איש שירות הביטחון הפדרלי", בכל מקום שהיה בקרבת פוטין. בשנים 2012–2013 סיים קורס הסבה מחדש באקדמיה הצבאית של המטה הכללי של הכוחות המזוינים של הפדרציה הרוסית. מאז 2014 שימש כסגן ראש השירות למלחמה בטרור של שירות הביטחון הפדרלי. ביוני 2015 מונה לראש אגף שירות הביטחון הפדרלי של מחוז קלינינגרד, במקומו של אלכסנדר קוזלוב. ב-28 ביולי 2016, במסגרת שינויי כוח אדם בשנת 2016, מינה הנשיא ולדימיר פוטין את יבגני זיניצ'ב לתפקיד מושל מחוז קלינינגרד. קודמו בתפקיד זה, ניקולאי צוקנוב, מונה לנציג הנשיא במחוז הפדרלי הצפון מערבי. במהלך מסיבת העיתונאים הראשונה, שנמשכה 49 שניות, העדיף להתמקד בהצהרה על התמקדות במשיכת השקעות למחוז קלינינגרד והתייצבות המצב החברתי-כלכלי. ב-6 באוקטובר 2016, הוא התפטר מתפקידו כמושל מחוז קלינינגרד, בשל נסיבות משפחתיות. הוא עבד בתפקיד זה במשך 70 יום. ירש אותו אנטון אליחאנוב. ב-7 באוקטובר 2016 מונה לסגן מנהל שירות הביטחון הפדרלי של רוסיה. באותו חודש קודם לדרגת לוטננט גנרל. ב-17 במאי 2018 הציע ראש הממשלה דמיטרי מדבדב את מועמדותו של זיניצ'ב לתפקיד ראש משרד החירום הרוסי במקום ולדימיר פוצ'קוב. ולדימיר פוטין אישר את בחירתו של ראש הממשלה ואישר את הרכב הממשלה החדש עם זיניצ'ב כשר הפדרציה הרוסית לענייני הגנה אזרחית, מקרי חירום וחיסול ההשלכות של אסונות טבע. על פי צו נשיא רוסיה ולדימיר פוטין ב-28 במאי 2018, הוא נכלל בהרכב מועצת הביטחון של הפדרציה הרוסית. בדצמבר 2018 קודם לדרגת אלוף-משנה כשר החירום של רוסיה. לאחר התפטרות הממשלה בינואר 2020, הוא מונה מחדש לתפקיד השר בקבינט החדש של מיכאיל מישוסטין ב-21 בינואר 2020. על פי צו נשיא הפדרציה הרוסית מיום 21 בדצמבר 2020 קודם לדרגת גנרל הצבא. הוא מת ב-8 בספטמבר 2021 בשמורת פוטוראנסקי, במהלך צילומים לתרגיל גדול באזור הארקטי. הוא הגיע למחוז כדי לפקח על בניית תחנה חדשה עבור שירותי הכיבוי באזור. הוא השתתף בסרטון הדרכה של המשרד למצבי חירום, אך נפל מצוק אל מותו, בעת שניסה להציל את חייו של הבמאי והצלם, אלכסנדר מלניק, שהחליק ונפל למים ומת אף הוא. במותו הותיר אישה, בן ו־3 נכדים. לאחר מותו הוענק לו עיטור גיבור רוסיה. נקבר בבית העלמין סברנויה בסנקט פטרבורג. ב־27 בדצמבר 2021, הרשויות בצ'צ'ניה הכריזו כי הרחוב הצמוד למנהלת המשרד למצבי חירום באזור ויחידת כבאות והצלה מספר 1 ברובע אחמטובסקי בגרוזני, ייקראו על שם השר המנוח. מדיה וקבצים בנושא יבגני זיניצ'ב בוויקישיתוף אתר האינטרנט הרשמי של יבגני זיניצ'ב שר החירום של רוסיה נהרג: נפל על סלע ומת, באתר ynet, 8 בספטמבר 2021 יבגני זיניצ'ב, באתר "Find a Grave" (באנגלית) שר החירום של רוסיה מת במהלך תרגיל אימון באזור הארקטי, באתר מעריב אונליין, 8 בספטמבר 2021 Погиб глава МЧС Евгений Зиничев Таинственный диплом: что за вуз окончил несостоявшийся губернатор Зиничев Текст: Алексей Милованов, главный редактор «Нового Калининграда. Ru». Путин доверил Калининградскую область своему личному охраннику. Интернет-портал «Новый Калининград. Ru» // newkaliningrad.ru (29 июля 2016 года) Новым начальником УСФБ по Калининградской области назначен Евгений Зиничев. Информационное агентство «Русский Запад» (Калининград) // ruwest.ru (23 июня 2015 года) Евгений Зиничев назначен врио Губернатора Калининградской области. Официальный сайт Президента Российской Федерации // kremlin.ru (28 июля 2016 года) Путин отправил в отставку губернаторов Севастополя, Калининградской и Ярославской областей и сменил трёх полпредов. «NEWSru.com», 28.07.2016 Новый губернатор Калининградской области «отработал» пресс-конференцию за 49 секунд. «NEWSru.com», 31.07.2016 Путин сменил главу Калининградской области по его просьбе. — Назначенный в конце июля и. о. губернатора Евгений Зиничев попросил перевести его на другую работу в связи с семейными обстоятельствами. Информационное агентство «Интерфакс» // interfax.ru (6 октября 2016 года) Назначенный на пост губернатора Калининградской области бывший охранник Путина ушёл в отставку. Телеканал «Дождь» // tvrain.ru (6 октября 2016 года) Путин сменил калининградского губернатора, который руководил регионом два месяца. NEWSru.com, 06.10.2016 Kremlin.ru. "Рабочая встреча с Председателем Правительства Дмитрием Медведевым" (ברוסית). В состав Совета Безопасности внесены изменения / kremlin.ru, 28 мая 2018 года Указ Президента Российской Федерации от 21.12.2020 г. № 807 «О присвоении воинского звания Зиничеву Е. Н.» Евгений Зиничев проинспектировал ход строительства здания нового пожарного депо в Норильске Погиб как спасатель: стали известны подробности смерти Евгения Зиничева Глава МЧС погиб на учениях "Погиб глава МЧС Евгений Зиничев". RT на русском (ברוסית). נבדק ב-2021-09-08. נטע בר, רוסיה: שר בכיר נהרג בתקרית מסתורית, ישראל היום Евгений Зиничев посмертно стал Героем России,‏ smotrim.ru Улицу в Грозном назвали в честь погибшего главы МЧС Зиничева, РБК, ‏2021-12-27 (ברוסית)